Nynorsk

AVTALE VED OPPTAK TIL DOKTORGRADSUTDANNING VED UNIVERSITETET I TROMSØ

AVTALEN HAR DELANE A, B OG C

 

DEL C: AVTALE MELLOM EKSTERN INSTITUSJON OG UNIVERSITETET OM GJENNOMFØRING AV DOKTORGRADSUTDANNING

Dersom det skal vera samarbeid med to eksterne institusjonar (finansierande institusjon og institusjon som tilbyr arbeidsplass), skal det gjerast avtale med kvar av institusjonane.

 

§ 1 AVTALEPARTAR

Avtalen er inngått mellom: 

_________________________________________________ 

Universitetet i Tromsø  
 

og 

_________________________________________________ 

(høgskole, ekstern institusjon, bedrift, heretter kalla ekstern part)

Det er føresett at ekstern part er kjend med Del A og Del B i avtalen. 

 

 § 2 FORMÅL OG AVTALEPERIODE

Denne avtalen har som mål å sikra at doktorgradsstudent 

 _______________________________________________

har gode nok arbeidsvilkår for gjennomføring av doktorgradsutdanning og avhandling. 

Studenten sitt prosjekt har arbeidstittelen 

______________________________________________

Plan for utdanninga og avhandlinga går fram av § 4 i Del A: Generell avtale ved opptak.

Denne avtalen gjeld for same periode som avtalen mellom doktorgradsstudenten og institusjonen. Den vert avbroten dersom doktorgradsutdanninga vert avslutta før avtala tid (sjå Del A § 3, jf PhD-forskrifta § 12). Ved avbrot etter § 12 skal kvar part søke ei ordna avvikling av sine plikter i forhold til dei andre partane. 

§ 3 SAMARBEIDET MELLOM PARTANE

Partane forpliktar seg til å samarbeide nært om å medverka til gjennomføringa av doktorgradsutdanninga nemnt i § 2. Partane skal halda kvarandre informerte om alle forhold som har noko å seia for gjennomføringa. Alle forhold som gjeld partane sine rettar og plikter etter § 4, som kan verka inn på gjennomføringa av avtalen eller rettane og pliktene, skal ein gjera den andre parten merksam på så tidleg som mogeleg.

Når den andre parten er gjort merksam på forhold nemnde i første ledd, pliktar partane å samarbeida for å finne løysing på problema som har meldt seg. 

 

§ 4 PARTANE SINE RETTAR OG PLIKTER

Universitetet bind seg til: 

· å stilla rettleiar for studenten i avtaleperioden 

· å stå for teoretisk og metodisk skolering jf. § 7 i PhD-forskrifta. 

Universitetet kan i tillegg:

· tilsetja studenten for den perioden avtalen varer. Tilsetjinga skjer i samsvar med tenestemannslova med forskrifter, retningslinjer for tilsetting i utdanningsstillingar fastsett av Utdannings- og forskingsdepartementet 10. juni 2003, og aktuelle utfyllande vedtak til retningslinjene som gjeld. Ved tilsetjing skal det gjerast ein eigen tilsetjingsavtale som regulerer tilsetjingsforholdet. 

· tilby studenten arbeidsplass med nødvendig utstyr. 

Ekstern part bind seg til:

· å finansiera doktorgradsutdanninga 

og/eller

· tilby studenten arbeidsplass med nødvendig utstyr. 

Får studenten arbeidsplass ved institusjonen, skal kostnadene med dette gå inn i finansieringa av doktorgradsutdanninga. Er lønn/stipend for student og driftsmidlar delt mellom institusjon og ekstern(e) part(ar), skal dette gå fram av denne kontrakten.

Ekstern part kan i tillegg: 

· tilsetja studenten for den perioden avtalen varer. Studenten skal i tilsetjingsperioden vera sikra gode nok arbeidsvilkår, slik at han/ho er sikra ein samla forskarutdanningsperiode på til saman tre år, og slik at forskarutdanninga samla sett er på minst 50% av arbeidstida. 

· stilla rettleiar for studenten i den perioden avtalen varer. 

§ 5 UTSTYR

Studenten skal ha til disposisjon nødvendig utstyr for gjennomføring av forskingsprosjektet, jf. § 8a i PhD-forskrifta. Institutt/fakultet ved universitetet avgjer for kvart enkelt prosjekt i samråd med ekstern part kva som må reknast som nødvendig utstyr, og korleis det skal finansierast. Den grunneininga/institusjonen der studenten har sin arbeidsplass, har ansvar for å oppfylle pliktene på dette området. Universitetet og ekstern part forhandlar frem eventuell avtale om finansiering av midlar til ekstra utstyr og driftsmidlar.

 

§ 6 DRIFTSKOSTNADER

Studenten er tilsett 

ved:____________________________________________________ 

i avtaleperioden, dvs. for perioden f.o.m. _________________t.o.m. __________________.

Beløpet skal betalast inn på konto nr. ___________________________.

I avtaleperioden skal studenten ha arbeidsplass ved: 

_______________________________________________________ (institusjon)

_______________________________________________________

(fakultet/NFH/institutt) 

I avtaleperioden vil studenten ha behov for ekstra driftskostnader til desse formåla: 

_________________________________________________________, 

Dei samla kostnadane er berekna til kr. _________________________, 

som vert finansiert/stilt til disposisjon av 

_________________________________________________________

(Universitet, ekstern part)

§ 7 RETTAR TIL BRUK AV RESULTAT M.V.

Institusjonen har i samsvar med avtale med studenten rett til vederlagsfri utnytting av resultat til forskings- og undervisningsformål. Dette gjeld doktorgradsavhandlinga, og andre faglitterære verk som er resultat av arbeidet med avhandlinga og som studenten har opphavsrett til.  

 

Institusjonen, studenten og den eksterne parten skal gjera eigen avtale om omfanget av ekstern part sin eventuelle rett til bruk av resultat som kjem fram i ei doktorgradsavhandling. 

Ekstern part kan ikkje stilla vilkår om at heile eller deler av doktorgradsavhandlinga ikkje skal kunne offentleggjerast eller publiserast. 

 

Det kan ikkje leggjast restriksjonar på offentleggjering og publisering av ei doktorgradsavhandling, med unntak av ei på førehand avtala kort utsetjing av datoen for offentleggjering/publisering slik at den eksterne parten, i dei tilfella retten til utnytting er overdratt til denne, kan ta stilling til eventuell patentering/kommersialisering.

 

§ 8 AVSLUTTANDE ORDNING

Eventuelle endringar eller tillegg til denne avtalen skal vera skriftleg.

Tvist om forståinga av denne avtalen skal søkast løyst ved forhandlingar.

 

____________________________, den _____/_____ 20_____.

 

___________________________________________________

for universitetet 


     

___________________________________________________

for ekstern part

29.09.05

